Nafarroako Parlamentuko Mahaiak, 2018ko azaroaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Tuterako Osasun Barrutiaren egoerari eta giza baliabideen arloko beharrizanei buruzko diagnostikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Nafarroako Gobernuak egin al du diagnostikorik Tuterako Osasun Barrutiko giza baliabideen arloko egoerari buruz eta epe labur, ertain eta luzerako beharrizanei buruz?

– Nafarroako Gobernuak taxutu al du planik Tuterako Barrutiko erretiroak eta hutsegiteak betetzeko, lehentasuna emanez profesionalen kontratazioari eta plantillen egonkortze eta fidelizazioari?

Corellan, 2018ko azaroaren 7an

Foru parlamentaria: Alberto Catalán Higueras